"Morții mamilor voastre de boschetari veniți din afară! Să vă mănânce coronavirus, bă!!!" Dezlănțuire de ură a unui ziarist la adresa românilor din diaspora
Incredibilă dezlănțuire de ură a unui ziarist cunoscut, la adresa românilor din diaspora! Injurii grosolane, expresii greu de reprodus, instigare la alungarea compatrioților care, în vremuri de bejanie, se întorc la casele lor, la pământul lor, la părinții sau copiii lor. Numele ziaristului: Daniel Nanu.

Daniel Nanu (51 de ani) este jurnalist de sport, meserie pe care o practică de 30 de ani. În prezent este colaborator al cotidianului de specialitate „Gazeta Sporturilor”, iar în trecut a lucrat la ziare precum „Evenimentul zilei”, „ProSport”, „Jurnalul Național” etc. Are apariții regulate la televiziuni de sport și a scris o carte remarcabilă: „Gică Popescu – Viața mea”.

Mulți ani, a fost un mare susținător al opoziției politice anti-FSN/FDSN/PDSR/PSD. De câțiva ani însă, viziunea sa politică a cunoscut o metamorfoză, părând desprinsă din laboratoarele de propagandă ale PSD. Pe profilul său de Facebook, Nanu alternează postările din lumea sportului cu izbucniri violente, exprimate în clișee dragnisto-dănciliene, la adresa taberei anti-PSD (Iohannis, Orban, PNL, USR, PLUS, PMP etc.).

Treaba lui, opțiunea lui, pirueta lui. Dar ce a urmat e înfiorător.

10 postări în 20 de ore. Apoi le-a șters pe toate

Pandemia de coronavirus i-a dat ocazia lui Daniel Nanu să-și extindă ura de la câțiva lideri politici la un segment important al poporului român: cei peste 5 milioane de compatrioți din diaspora.

De luni seara până marți după-amiază, Nanu a trimis o rafală de injurii la adresa diasporei române. Au fost 10 postări lipsite de rațiune (două luni și opt marți), toate adresate românilor din afara granițelor, pe care jurnalistul i-ar dori plecați definitiv.

Ura viscerală a explodat chiar de la prima postare. Celelalte texte au fost un fel de dialog dușmănos cu cei care-i taxau agresivitatea și limbajul suburban. De câteva ori, Nanu a oferit bonusuri obscene, sub forma unor mesaje la propriile postări.

Marți, spre seară, Daniel Nanu și-a șters toate textele infame, păstrând doar postările pe teme de sport. Dar memoria Facebook a reținut șuvoiul de cuvnte otrăvite.

Postarea nr. 1 (luni): „Morții mamilor voastre de boschetari”

„Morții mamilor voastre, plătesc de 30 de ani impozite și taxe la statul român! Morții mamilor voastre de boschetari care veniți din afară, fără să dați un leu impozit, fără să contribuiți cu un leu în sistemul public de sănătate! Să vă mănânce coronavirus, bă!!!”

Postarea nr. 2 (luni): „Cu Iohannis și cu Orban. Și cu românii din diaspora”

„Lumea întreagă e în colaps. Cred că suntem in siguranță. Cu Iohannis și cu Orban. Și cu românii din diaspora.”

Postarea nr. 3 (marți): „Rămâneți acolo, nu veniți aici cu virușii după voi!”

„Buna dimineața!

Cred că pentru impozitele și taxele pe care le-am plătit către statul român, din 1990 încoace, calculați voi cam cât se adună, pot să-mi exprim o părere.

Suntem într-un moment foarte greu. În opinia mea, nu mi se pare corect ca oamenii alungați din Italia sau Spania, cei care nu au au contribuit măcar cu un euro la sistemul românesc de sănătate, să urle că vor acasă!
Oameni care nu au pus 1 (un) euro în acest sistem de sănătate. Eu am pus 10% la asigurări de sănătate. De vreo 30 de ani.

Îmi pare rău de cei care latră că vor diapora acasă.

Cei din diaspora, mulți dintre care au ajuns, înseamnă: boschetari care au mințit că nu vin din Italia, cei care au trimis în Romania bani la negru, indivizi care nu au contribuit cu nimic la sistemul de sănătate.
Postarea nr. 4 (marți): „Să vedeți ce coronaviruși v-au adus!”

„Ieri, 20 de autocare au intrat în țară, dă pă Jărmania. Să vedeți ce infracțiuni și ce coronaviruși v-au adus. Hai, sănătate!”

Postarea nr. 5 (marți): „Boschetarii care vin în țară și cretinii care îi așteaptă să le dea Coronavirus”

„Am plătit din 1990 pînă azi, câteva sute de mii de euro impozite și taxe la statul român. Sute de mii de euro direct la bugetul statului.

Nimic la negru.

Nu am luat de la stat o zi de analize, nu am luat un piramidon cu reducere.

Am dreptul să zic la boschetarii care vin în țară fără să fi dat 1 euro la sistemul nostru de sănătate și la cretinii care îi așteaptă să le dea Coronavirus, un mesaj:

Sictir!”

BONUS. O cititoare, Eustina Popescu, îi cântă în strună, printr-un mesaj agramat, insultător, abject, rasist: „Se întorc ciorile, hoții si prostituatele, lumea stă acasă, unde să mai dea spargeri, unde să mai cerșească??? Cei care au muncă nu se întorc. Normal că cei care au fost slugi la negru fug. Acum poate își închide UE granițele… definitiv, și așa scapă de cerșetorii României. Să vedem ce face Johanis cu ei”.

Daniel Nanu îi răspunde, fiind total de acord cu mesajul ei: „Da, Eustina Popescu”.

Postarea nr. 6 (marți): „Ieșiți, cretinilor!”

„Toți cretinii și analfabeții comentează pe pagina mea. Pentru că îmi ia mult timp să dau block, vă rog să ieșiți, cretinilor, singuri!”

Postarea nr. 7 (marți): „La poliție!”

„Vă anunț, am salvat toate mesajele jignitoare și cele cu amenințări. Le voi depune în zilele următoare la poliție!”

BONUS. Un cititor, Gabriel Constantin, scrie un mesaj: „Prietene, te urmăream cu plăcere în emisiuni, citeam articolele tale la fel… Bă, te-a lovit trenu’?! Ori ți-a spart careva contu’ și te face acu’ de zero parale, ori ești un tâmpit imens. Păi, pentru ce ai debitat aici, și apoi ai șters, tu ar trebui să zaci toată viața în pușcărie, bă băiatule! (…) Și oamenii ăia sunt oameni, fug de boală, bă băiatule, nu iți dau ție cu nimic în cap, până la urmă aici e țara lor, chiar dacă trăiesc prin Italia/Spania… și, repet, fug de boală. Dobitocule!”

Daniel Nanu răspunde: „OK, ești pe listă”.

BONUS 2. Un alt cititor, Cristea Laurențiu, scrie: „Ținând cont că i-ai înjurat de morți pe cei 5-6 milioane de români din diaspora, ținând cont că i-ai făcut cretini și analfabeți pe cei care comentează pe pagina ta, îți recomand să-ți faci singur plângere penală”.

Daniel Nanu îi răspunde: „Sictir”.

BONUS 3. Încă un mesaj relevant. Gabi Burtea: „Îmi pare rău saă o spun… asta e. Și eu sunt plecat de mult timp, am copilărit împreună, dar pentru ce ai spus, mă tem să-ți spun că nu te mai cunosc”.

Daniel Nanu nu răspunde.

Postarea nr. 8 (marți): „Vă voi depune plângere”

„Începând de mâine dimineață vă voi depune plângere pentru fiecare jignire pe care mi le-ați adus!”

Postarea nr. 9 (marți): „Mergem la tribunal, săracilor!”

„Nebunilor, nu mai dați banii la avocați! Mergem la tribunal, săracilor!”

Postarea nr. 10 (marți): „Hai, sictir!”

„Am calculat. Peste 400.000 de euro am plătit taxe și impozite către statul român.
Hai, sictir!”

BONUS. Daniel Nanu adaugă un mesaj la propria postare: „Să-mi bag pula în…”

„Șică Mandolină” și „Dulapul de la Cotroceni”

Ura lui Daniel Nanu împotriva diasporei are legătură cu vederile sale politice, exprimate recent pe Facebook. Două postări ale jurnalistului sunt elocvente.

11 martie

„Șeful miștocarilor pe tema Raed Arafat e Miștocarul pârlit Ludovic Orban. Măscăriciul ăsta a dat să-i zică doctorului Arafat, cum i-a zis o duduie de la Digi Sport: «Rafael Nadal»… Asta a înțeles într-o situație de urgență acest lăutar al ratării definitive, acest preș al Dulapului de la Cotroceni.

Ludovice, rămâne tot așa: Ești mai prost ca Șică Mandolină!”

12 martie

„Băi, Iohannis, e criză de spații de carantină. Nu pui la dispoziție, Dulapule, casele tale?”
[('Știre reală', 591), ('Minimizarea impactului COVID-19', 103), ('Teorii ale conspirației', 213), ('Satiră', 320), ('Acuzații de autoritarism și distopie', 344), ('Geo-politică', 81), ('Narațiuni legate de sănătate', 137), ('Narațiuni legate de vaccinare', 367), ('Criticarea restricțiilor', 240), ('Criticarea actorilor naționali și internaționali', 49)]